ai4bharat/Pralekha huggingface dataset:
সারওরসায়নমন্ত্রক
কেন্দ্রীয় রাসায়ন ও সার দপ্তরের প্রতিমন্ত্রী নাইপের-এর নির্দেশকদের সঙ্গে পর্যালোচনা বৈঠক করেছেন
নয়াদিল্লী, ১১ জুন, ২০২০
মোহালী, রায়বেরিলি, হাজিপুর এবং গুয়াহাটির ন্যাশনাল ইন্সটিটিউট অফ ফার্মাসিউটিক্যাল্স এডুকেশন অ্যান্ড রিসার্চ এর নির্দেশকরা আজ তাঁদের গবেষণা ও উদ্ভাবনমূলক কাজকর্মের পর্যালোচনা বৈঠক করেছেন। ভিডিও কনফারেন্সের মাধ্যমে এই বৈঠকের পৌরহিত্য করেন কেন্দ্রীয় সার ও রসায়ন দপ্তরের প্রতিমন্ত্রী শ্রী মনসুখ মান্ডভিয়া। কোভিড-১৯ মহামারীর বিরুদ্ধে যুদ্ধে নাইপার-এর ভূমিকা সম্পর্কেও বৈঠকে আলোচনা করা হয়।
গবেষণা ও পরীক্ষামূলক কাজকর্মের মধ্যে দিয়ে নাইপারের নিজস্ব সম্পদ ব্যবহার করে সংস্থাটিকে স্বয়ংসম্পূর্ণ করে তোলার ওপর শ্রী মান্ডভিয়া গুরুত্ব দেন। তিনি বলেন, নাইপারের শুধু বিভিন্ন পদার্থ উদ্ভাবনের কাজের মধ্যে সীমাবদ্ধ থাকলেই চলবে না, সংস্থাটির বিভিন্ন পণ্য ও পরিষেবার বাণিজ্যিকিকরণের বিষয়টিও বিবেচনা করা উচিত বলে তিনি প্রস্তাব দেন।
মন্ত্রী বিভিন্ন ওষুধপত্রের পরীক্ষা-নিরীক্ষার জন্য নাইপারের সব কেন্দ্রে জাতীয় স্তরের পরীক্ষাগার গড়ে তোলার পরামর্শ দেন, যেখানে সরকারি এবং বেসরকারী ওষুধ নির্মাণসংস্থাগুলি বাণিজ্যিক ভিত্তিতে এই পরীক্ষাগার ব্যবহার করতে পারবে౼ সংস্থাটি এর মাধ্যমে আয় করতে পারবে।
বিভিন্ন নাইপারের নানা বিষয়ের কথা শুনে শ্রী মান্ডভিয়া তাঁর মতামত জানান। এই সম্মেলনে মোহালী, রায়বেরিলি, গুয়াহাটি এবং হাজিপুরে নাইপারের কেন্দ্রগুলি তাদের গবেষণা, উদ্ভাবন এবং ওষুধ শিল্পের শিক্ষাদানের বিষয়ে বিস্তারিতভাবে জানিয়েছে।
(CG/CB/NS
শিল্পওবাণিজ্যমন্ত্রক
পিএম গতিশক্তি নিয়ে ডিপিআইআইটি বাজেট পরবর্তী প্রথম ওয়েবিনার আয়োজন করবে
নতুন দিল্লি, ২৭ ফেব্রুয়ারি, ২০২২
এবছরের বাজেটে ঘোষিত পিএম গতিশক্তি ন্যাশনাল মাস্টার প্ল্যান উদ্যোগকে এগিয়ে নিয়ে যেতে কেন্দ্রীয় বাণিজ্য ও শিল্প মন্ত্রকের শিল্প প্রসার ও অভ্যন্তরীণ বাণিজ্য দপ্তর আগামীকাল গতিশীল আর্থিক অগ্রগতির জন্য সমন্বয় গড়ে তোলা শীর্ষক বিষয়ে বাজেট পরবর্তী প্রথম ওয়েবিনারের আয়োজন করছে। এই ওয়েবিনারে সংশ্লিষ্ট বিভিন্ন মন্ত্রক, অগ্রণী শিক্ষা ও শিল্প প্রতিষ্ঠানের প্রতিনিধিরা লজিস্টিক ক্ষেত্রে ভারতের পারদর্শিতা আরও বাড়ানোর লক্ষ্যে বিভিন্ন পন্থা-পদ্ধতি ও কৌশল নিয়ে আলোচনা করবেন।
প্রধানমন্ত্রী শ্রী নরেন্দ্র মোদী গতিশক্তি এবং ২০২২-এর কেন্দ্রীয় বাজেটের সঙ্গে এর সমন্বয় নিয়ে ওয়েবিনারে অংশগ্রহণকারীদের উদ্দেশে ভাষণ দেবেন। কেন্দ্রীয় বাণিজ্য ও শিল্প মন্ত্রী শ্রী পীযূষ গোয়েল ওয়েবিনারে সমাপ্তি অধিবেশনের পৌরোহিত্য করবেন।
প্রধানমন্ত্রীর ভাষণের পর অংশগ্রহণকারীরা ৫টি পৃথক আলোচনাসভায় ভারতে লজিস্টিক ক্ষেত্রের বিভিন্ন দিক নিয়ে আলোচনা করবেন। শিল্প প্রসার ও অভ্যন্তরীণ বাণিজ্য দপ্তরের সচিব শ্রী অনুরাগ জৈন 'নেশন অ্যাজ এ হোল অ্যাপ্রোচ' শীর্ষক বিষয়ে আলোচনাসভায় পৌরোহিত্য করবেন। ওয়েবিনারের দ্বিতীয় আলোচনাসভার বিষয় সহযোগিতা মূলক যুক্তরাষ্ট্রীয় ব্যবস্থা এবং পরিকাঠামো ক্ষেত্রে মূলধনী বিনিয়োগ বৃদ্ধি। এই আলোচনাসভায় পৌরোহিত্য করবেন শিল্প প্রসার ও অভ্যন্তরীণ বাণিজ্য দপ্তরের লজিস্টিক বিষয়ক বিশেষ সচিব শ্রী অমৃতলাল মীণা।
এছাড়াও লজিস্টিক্স ওয়ার্ক ফোর্স স্ট্যাটেজি - এনহ্যান্সিং স্কিল অ্যান্ড এমপ্লয়মেন্ট অপর্চুনিটিজ; ইউনিফায়েড লজিস্টিক্স ইন্টারফেস প্ল্যাটফর্ম - রিভোলিউশনাইজিং ইন্ডিয়ান লজিস্টিক্স বিষয় নিয়ে আরও দুটি পৃথক আলোচনাসভার আয়োজন করা হয়েছে। উল্লেখ করা যেতে পারে, পিএম গতিশক্তি কর্মসূচির উদ্দেশ্যই হল - অতীত অভিজ্ঞতা থেকে শিক্ষা নিয়ে পরবর্তী প্রজন্মের পরিকাঠামো গড়ে তোলা।
CG/BD/AS/
(Visitor Counter : 137
প্রধানমন্ত্রীরদপ্তর
স্মৃতি বন-এর উদ্বোধনের দিনটি স্মরণ করলেন প্রধানমন্ত্রী
কচ্ছের স্মৃতি বন পরিদর্শনের জন্য মানুষের কাছে আর্জি
নয়াদিল্লি, ২৯ অগাস্ট, ২০২৩
২০০১-এ গুজরাটে ভূমিকম্পে মৃতদের প্রতি অন্তরের শ্রদ্ধার্ঘ্য নিবেদনের নিদর্শন হিসেবে নির্মিত স্মৃতি বন-এর উদ্বোধনের দিনটি স্মরণ করলেন প্রধানমন্ত্রী শ্রী নরেন্দ্র মোদী।
গত বছর তাঁর উদ্বোধন করা স্মৃতি বন-এর কিছু মুহূর্তও ভাগ করে নিয়েছেন প্রধানমন্ত্রী।
কচ্ছের স্মৃতি বন পরিদর্শনের জন্য তিনি সবার কাছে আর্জিও জানিয়েছেন।
এক্স পোস্টে তাঁর প্রতিক্রিয়ায় মোদী লিখেছেন;
“২০০১-এ গুজরাটে ভূমিকম্পে মৃতদের স্মরণে হৃদয়গ্রাহী শ্রদ্ধার্ঘ্য নিবেদনের নিদর্শন হিসেবে এক বছর আগে আমরা স্মৃতি বন-এর উদ্বোধন করেছিলাম। এই সৌধ সহশীলতা এবং স্মৃতি চিহ্নের প্রতীক হয়ে রয়েছে। গত বছরের কিছু মুহূর্ত আমি ভাগ করে নিচ্ছি এবং আপনাদের সবার কাছে কচ্ছের স্মৃতি বন পরিদর্শনের আর্জি জানাছি...”
(AC/MP/NS
প্রধানমন্ত্রীরদপ্তর
প্রধানমন্ত্রী ২৩ জুন বাণিজ্য ভবনের উদ্বোধন ও ‘নির্যাত’ পোর্টালের সূচনা করবেন
নয়াদিল্লি, ২২ জুন, ২০২২
প্রধানমন্ত্রী শ্রী নরেন্দ্র মোদী ২৩ জুন সকাল ১০টা ৩০ মিনিটে শিল্প ও বাণিজ্য মন্ত্রকের নতুন ভবন – ‘বাণিজ্য ভবন’ – এর উদ্বোধন করবেন। এই অনুষ্ঠানে প্রধানমন্ত্রী জাতীয় আমদানী-রপ্তানী সংক্রান্ত তথ্যের জন্য ব্যবসা-বাণিজ্যের বার্ষিক মূল্যায়ন সংক্রান্ত নতুন পোর্টাল ‘নির্যাত’ – এর সূচনা করবেন। পোর্টালটি থেকে ভারতের বৈদেশিক ব্যবসা-বাণিজ্যের সঙ্গে যুক্ত ব্যক্তিরা এই সংক্রান্ত সমস্ত তথ্য সংগ্রহ করতে পারবেন।
অত্যাধুনিক বাণিজ্য ভবন ইন্ডিয়া গেটের কাছে নির্মিত হয়েছে। জ্বালানী সাশ্রয়ের উপর গুরুত্ব দিয়ে এই ভবন নির্মাণে স্থিতিশীল স্থাপত্যের নীতি অনুসরণ করা হয়েছে। এই ভবনে শিল্প ও বাণিজ্য মন্ত্রকের অধীনস্থ দুটি দপ্তর - বাণিজ্য দপ্তর এবং শিল্পোৎসাহ ও অভ্যন্তরীণ বাণিজ্য দপ্তর থাকবে।
PG/CB/SB
(
স্বাস্থ্যওপরিবারকল্যাণমন্ত্রক
কোভিড সংক্রান্ত ত্রান-সাহায্যের পরিস্থিতি
নতুন দিল্লি, ২০ মে, ২০২১
ভারত সরকার আন্তর্জাতিক স্তরে সহযোগিতা পেয়ে বিভিন্ন দেশ থেকে কোভিড-১৯ সম্পর্কিত ত্রাণ সামগ্রী হিসেবে চিকিৎসা সরঞ্জাম গ্রহণ করেছে। গত ২৭ এপ্রিল পর্যন্ত বিভিন্ন দেশ ও সংস্থা থেকে পাওয়া সামগ্রী রাজ্য ও কেন্দ্রশাসিত অঞ্চল গুলিকে দেওয়া হয়েছে।
এর মধ্যে রয়েছে, ১৩,০৯৩ টি অক্সিজেন কনসেনট্রেটরস, ১৫,৮০১ টি অক্সিজেন সিলিন্ডার, ১৯ টি অক্সিজেন জেনারেশন প্ল্যান্টস, ১০,৪২৫ টি ভেন্টিলেটর প্রভৃতি।
কেন্দ্রীয় স্বরাষ্ট্র মন্ত্রকের পক্ষ থেকে এ বিষয়ে প্রতিনিয়ত পর্যবেক্ষণের কাজ চালানো হচ্ছে।
CG/ SB
(Visitor Counter : 106
আয়ুষ
ভারতে হোমিওপ্যাথির রাজধানী পশ্চিমবঙ্গ, এখান থেকেই এই চিকিৎসা পদ্ধতি সমগ্র দেশে ছড়িয়ে পড়েছে : আয়ুষ প্রতিমন্ত্রী
কলকাতা, ৫ অক্টোবর, ২০২৩
হোমিওপ্যাথির কেন্দ্রীয় গবেষণা পর্ষদ আজ হোমিওপ্যাথি চিকিৎসার প্রসারের প্রয়াস প্রতিষ্ঠিত ডাঃ অঞ্জলি চ্যাটার্জী আঞ্চলিক গবেষণা প্রতিষ্ঠানের সহযোগিতায় শহরে পূর্বাঞ্চলের হোমিওপ্যাথি সম্মেলনের আয়োজন করে। রোগীর চিকিৎসায় হোমিওপ্যাথিকে প্রাথমিক পছন্দ করে তোলার লক্ষ্যেই এই সম্মেলনের আয়োজন করা হয়। পূর্বাঞ্চলের জন্য আয়োজিত এই সম্মেলনের উদ্বোধন করেন কেন্দ্রীয় আয়ুষ এবং মহিলা ও শিশু উন্নয়ন মন্ত্রকের প্রতিমন্ত্রী ডাঃ মহেন্দ্রভাই মঞ্জুপারা।
অনুষ্ঠানে মন্ত্রী পশ্চিমবঙ্গে হোমিওপ্যাথির ক্ষেত্রে যে গবেষণাগুলি চলছে তার প্রশংসা করেন। তিনি বলেন, সরকার পরিকাঠামো উন্নয়ন, মানবসম্পদ বিকাশ এবং আয়ুষ সম্পদের জন্য প্রয়োজনীয় গবেষণা ও ওষুধ তৈরির বিষয়ে বিশেষ নজর দিচ্ছে।
তিনি আর-ও বলেন, পশ্চিমবঙ্গ হোমিওপ্যাথির ক্ষেত্রে ভারতের রাজধানী। এখান থেকে এই চিকিৎসা পদ্ধতি দেশের অন্য অংশে ছড়িয়ে পড়েছে।
ডাঃ মহেন্দ্রভাই বলেন, সমগ্র বিশ্বের সামনে হোমিওপ্যাথির সুফলকে তুলে ধরার সময় এসেছে। চিকিৎসা ক্ষেত্রে উন্নতির জন্য আরও বিস্তারিত গবেষণায় জোর দেবার কথাও বলেন তিনি। মন্ত্রী বলেন, হোমিওপ্যাথি চিকিৎসার ক্ষেত্রে শিক্ষা ও গবেষণায় ভারত বিশ্বকে নেতৃত্ব দিতে সমর্থ। উন্নতমানের চিকিৎসা ব্যবস্থা সুনিশ্চিত করার ওপরও জোর দেন তিনি।
মন্ত্রী আয়ুষ মন্ত্রক গৃহীত বিভিন্ন আয়ুষ ঔষধি প্রসঙ্গে উদ্যোগগুলির কথাও উল্লেখ করেন তাঁর বক্তব্যে। হোমিওপ্যাথিতে উন্নতমানের গবেষণার জন্য আয়ুষমন্ত্রক ইতিমধ্যেই বাজেট বরাদ্দ বাড়িয়েছে বলে মন্ত্রী জানান।
সিসিআরএইচ জনপরিষেবা, অতিমারী মোকাবিলা, চিকিৎসা ক্ষেত্রে গবেষণা, হাসপাতাল ভিত্তিক চিকিৎসা এবং বহির্বিভাগে চিকিৎসার ক্ষেত্রে যে উল্লেখযোগ্য ভূমিকা গ্রহণ করেছে তার প্রশংসা করেন আয়ুষমন্ত্রী। শিক্ষাদান বা গবেষণা ও চিকিৎসা ব্যবস্থার ক্ষেত্রে কাজের মান ক্রমাগত উন্নত করার জন্য হোমিওপ্যাথি চিকিৎসকদের প্রতি আহ্বান জানান ডাঃ মঞ্জুভাই।
এবারের এই সম্মেলনের মূল ভাবনা ছিল “হোমিও পরিবার – সকলের স্বাস্থ্য, এক স্বাস্থ্য, এক পরিবার”। যে কোন পরিবারের সকল সদস্যের সামগ্রিক সুস্থতার জন্য হোমিওপ্যাথি চিকিৎসা ব্যবস্থা গড়ে তোলার ওপরে এই সম্মেলনে বিশেষ জোর দেওয়া হচ্ছে। প্রতিটি পরিবার যেন চিকিৎসা ক্ষেত্রে হোমিওপ্যাথিকেই প্রাথমিক পছন্দ করেন, সেবিষয়েও বিশেষ গুরুত্ব দেওয়া হয়েছে এবারের সম্মেলনে।
অনুষ্ঠানে হোমিওপ্যাথির গবেষণার কেন্দ্রীয় পরিষদ  এবং ইন্ডিয়ান ইন্সটিটিউট অফ হোমিওপ্যাথি, খড়গপুর ও জাতীয় হোমিওপ্যাথি প্রতিষ্ঠান  ও আইআইটি খড়গপুরের মধ্যে একটি সমঝোতাপত্র স্বাক্ষরিত হয়। সিসিআরএইচ-এর মহানির্দেশক ডাঃ সুভাষ কৌশিক, এনসিএইচ-এর চেয়ারপার্সন ডাঃ অনীল খুরানা, এনআইএইচ-এর নির্দেশক ডাঃ সুভাষ সিং, বিশিষ্ট হোমিওপ্যাথি চিকিৎসক ডাঃ রতিন চক্রবর্তী, আয়ুষ মন্ত্রকের উপদেষ্টা ডাঃ সঙ্গীতা দে দুগার এই অনুষ্ঠানে উপস্থিত ছিলেন।
PG/SSS/PM/AS/
(Visitor Counter : 12
স্বরাষ্ট্র মন্ত্রক
ঘূর্ণিঝড় বুলবুলের দরুণ ক্ষয়ক্ষতি এবং প্রতিটি রাজ্যকে কেন্দ্রের ত্রাণ/সহায়তা
নয়াদিল্লি, ২৭ নভেম্বর, ২০১৯
কেন্দ্রীয় স্বরাষ্ট্র প্রতিমন্ত্রী শ্রী নিত্যানন্দ রাই আজ রাজ্যসভায় এক প্রশ্নের লিখিত জবাবে জানান, পশ্চিমবঙ্গ সরকারের থেকে পাওয়া তথ্যানুযায়ী, ঘূর্ণিঝড় বুলবুলে এই রাজ্যে ১১ জন প্রাণ হারিয়েছেন এবং ৩৫ লক্ষ ৫৭ হাজার মানুষ ক্ষতিগ্রস্ত হয়েছেন। অন্যদিকে, ওডিশায় জীবনহানির কোনও খবর না থাকলেও সেই রাজ্যে ৩৮ লক্ষ ৮ হাজার মানুষ ক্ষয়ক্ষতির শিকার।
মন্ত্রী আরও জানান, বিপর্যয় মোকাবিলার প্রাথমিক দায়িত্ব রাজ্য সরকারের। কেন্দ্র তবে, পরিস্থিতি মোকাবিলায় কেন্দ্রও রাজ্যগুলিকে আর্থিক সহ সবরকমের সহযোগিতা প্রদান করে থাকে।
মন্ত্রী এই প্রসঙ্গে উল্লেখ করেন, রাজ্য বিপর্যয় মোকাবিলা তহবিল থেকে কেন্দ্র ২০১৯ – ২০ অর্থবর্ষে ওডিশার জন্য ৫৫২ কোটি এবং পশ্চিমবঙ্গের জন্য ৪১৪ কোটি ৯০ লক্ষ টাকা দিয়েছে। কেন্দ্র, জাতীয় বিপর্যয় মোকাবিলা তহবিল থেকে রাজ্যগুলিকে অতিরিক্ত আর্থিক সহায়তা দিয়ে থাকে।
CG/CB/SB
(Visitor Counter : 42
প্রধানমন্ত্রীরদপ্তর
আয়ুষ্মান ভারত কর্মসূচির সৌজন্যে ছত্তিশগড়ের ২১ বছর বয়সী একজনের জীবন রক্ষা হয়েছে
হৃদপিন্ডে ডবল ভাল্ব প্রতিস্হাপন এখন দরিদ্রদের কাছে অসম্ভব নয়
নয়াদিল্লি, ০১ অক্টোবর, ২০১৯
ছত্তিশগড়ের সঞ্জয় ভারগেম নামে ২১ বছর বয়সী এক ব্যক্তি বুকে যন্ত্রনা, প্যালপিটিশন, ভার্টিগো, কাশি এবং শ্বাসকষ্ট জনিত সমস্যা নিয়ে গত ১৪ই ফেব্রুয়ারী হাসপাতালে ভর্তি হয়েছিলেন।
প্রয়োজনীয় পরীক্ষা-নিরীক্ষার পর জানা যায় সঞ্জয়ের হৃদপিন্ডে দুটি ভাল্ভ বা ধমনী প্রতিস্হাপনের প্রয়োজন রয়েছে।
অত্যন্ত দরিদ্র পরিবার সঞ্জয়ের পক্ষে এই চিকিৎসার খরচ বহন করা সম্ভব ছিলনা। আশাহত হয়ে সঞ্জয় ও তার পরিবার গ্রামে ফিরে যান। কিন্তু গ্রামে ফিরে আসার পর সঞ্জয়ের পরিবার প্রধানমন্ত্রী জন আরোগ্য যোজনা  সম্পর্কে জানতে পারেন। এই কর্মসূচি সঞ্জয় ও তার পরিবারের কাছে আশার আলো নিয়ে আসে। সঞ্জয়ের হৃদপিন্ডে এই অস্ত্রপচারের জন্য খরচ ছিল কমপক্ষে ২ লক্ষ টাকার মতো। পিএম-জেএওয়াই কর্মসূচির মাধ্যমে গত ১৮ই ফেব্রুয়ারী তার সফল অস্ত্রপচার হয় সম্পূর্ণ নিখরচায়।
সঞ্জয় এখন বুকের যন্ত্রনা ভুলে গিয়ে আনন্দময় ও স্বাস্হ্যকর জীবনযাপন করছেন।
ছত্তিশগড় থেকে আরও ৩১জন সুফলভোগীর মধ্যে সঞ্জয় একজন, যাঁরা আজ বিশ্বের সর্ববৃহৎ কর্মসূচির সাফল্যের কথা প্রধানমন্ত্রী সঙ্গে সাক্ষাৎ করে তাঁকে শোনান।
ঠিক এক বছর আগে ২০১৮তে বিশ্বের সর্ববৃহৎ স্বাস্হবিমা কর্মসূচি আয়ুষ্মান ভারতের সূচনা হয়েছিল। উদ্দেশ্য, দেশের ১০ কোটি ৭৪ লক্ষের বেশি দরিদ্র মানুষের কাছে সহজে চিকিসাৎ পরিষেবা পৌঁছে দেওয়া।
সঞ্জয় ভারগেমের মতো ৫০ হাজারের বেশি মানুষ বিগত এক বছরে নিজেদের রাজ্যের বাইরে প্রয়োজনীয় চিকিসাৎ সুযোগ-সুবিধা পেয়েছেন। আয়ুষ্মান ভারত কর্মসূচির মাধ্যমে এই চিকিসাৎ পরিষেবা বিপুল সংখ্যক মানুষের কাছে পৌঁছে দেওয়া সম্ভব হয়েছে।
আয়ুষ্মান ভারত- প্রধানমন্ত্রী জন আরোগ্য যোজনা কর্মসূচির আওতায় নথিভুক্ত হাসপাতালের সংখ্যা ১৬ হাজার ৮৫। নথিভুক্ত হাসপাতালগুলি থেকে ৪১ লক্ষের বেশি মানুষ এই কর্মসূচির সুযোগ-সুবিধা পেয়েছেন এবং ১০ কোটির বেশি ই-কার্ড দেওয়া হয়েছে।
আয়ুষ্মান ভারত কর্মসূচির আওতায় সারা দেশজুড়ে ২০ হাজার ৭০০র বেশি স্বাস্হ্য পরিষেবা ও রোগী কল্যাণ কেন্দ্র চালু রয়েছে।
CG/BD/NS
(Visitor Counter : 61
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ২৭ ফেব্রুয়ারি, ২০২২
দেশজুড়ে করোনা প্রতিষেধক টিকাকরণ অভিযানে এ পর্যন্ত মোট ১৭৭.৪৪ কোটি টিকার ডোজ দেওয়া হয়েছে
ভারতের সক্রিয়ভাবে আক্রান্তের সংখ্যা ১,১১,৪৭২
সক্রিয়ভাবে আক্রান্তের পরিমাণ ০.২৬ শতাংশ
বর্তমানে আরোগ্যের হার ৯৮.৫৪ শতাংশ
গত ২৪ ঘন্টায় ১০,২৭৩ জন নতুন করে আক্রান্ত হয়েছেন
গত ২৪ ঘন্টায় ২০ হাজার ৪৩৯ জন আরোগ্য হয়ে উঠেছেন, আরোগ্যের সংখ্যা মোট বেড়ে হয়েছে ৪ কোটি ২২ লক্ষ ৯০ হাজার ৯২১
সাপ্তাহিক ভিত্তিতে আক্রান্তের হার ১.২৬ শতাংশ
দৈনিক আক্রান্তের হার ১.০০ শতাংশ
এ পর্যন্ত ৭৬.৬৭ কোটি নমুনা পরীক্ষা করা হয়েছে
গত ২৪ ঘন্টায় ১০,২২,২০৪ টি নমুনা পরীক্ষা করা হয়েছে
CG/ SB
(Visitor Counter : 83
রেলমন্ত্রক
স্বাধীনতা দিবসের প্রাক্কালে রেল স্টেশন চত্বরে বিশেষ অভিযান ‘অপারেশন নম্বর প্লেট’
কলকাতা, ১৩ অগাস্ট, ২০১৯
দক্ষিণ-পূর্ব রেলের পক্ষ থেকে গত ৯ই অগাস্ট থেকে ১১ই অগাস্ট পর্যন্ত রেল স্টেশন চত্বরে অবৈধ তথা দাবিদারহীন গাড়ি সরাতে বিশেষ অভিযান ‘অপারেশন নম্বর প্লেট’ চালানো হয়েছে। খড়্গপুর, আদ্রা, রাঁচি, চক্রধরপুর – এই চারটি ডিভিশনে পাঁচদিন ধরে অভিযান চালিয়ে পার্কিং এলাকা থেকে ৮৩টি এই ধরনের গাড়ি উদ্ধার করা হয়েছে।
একইভাবে, ‘নো পার্কিং’ এলাকা থেকে অভিযান চালিয়ে ৬৯টি গাড়ি উদ্ধার করা হয়েছে। রেলওয়ে আইনের ১৫৯ নং ধারা অনুযায়ী ৫৪ জন ব্যক্তিকে গ্রেপ্তার করা হয়েছে। এর মধ্যে তিনজনের কাছ থেকে ২,৭০০ টাকা জরিমানা আদায় করা হয়েছে এবং ৫১ জনকে জামিন দেওয়া হয়েছে।
এর পাশাপাশি, ২৫টি ক্ষেত্রে গাড়ির মালিককে গাড়ি ফিরিয়ে দেওয়া হয়েছে। ১৭টি মামলা রুজু করা হয়েছে অজানা ব্যক্তির বিরুদ্ধে। ৫৬টি ক্ষেত্রে জিআরপি তদন্ত করে দেখছে।
স্বাধীনতা দিবসের প্রাক্কালে নিরাপত্তার কারণে এ ধরনের অভিযান চালানো হয়েছে এবং ১৫ই অগাস্ট পর্যন্ত এই অভিযান চলবে বলে দক্ষিণ-পূর্ব রেলের তরফ থেকে জানানো হয়েছে।
CG/SS/DM
(Visitor Counter : 68
অর্থমন্ত্রক
আরবিআই ২০২২-২৩ অর্থবর্ষ থেকে ডিজিটাল মুদ্রা জারি করবে
নতুন দিল্লি, ০১ ফেব্রুয়ারি, ২০২২
কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন আজ সংসদে কেন্দ্রীয় বাজেট ২০২২-২৩ পেশ করার সময় ব্লকচেইন এবং অন্যান্য প্রযুক্তি ব্যবহার করে ডিজিটাল মুদ্রা চালু করার প্রস্তাব দিয়েছেন। ২০২২-২৩ সাল থেকে ভারতীয় রিজার্ভ ব্যাঙ্ক এই মুদ্রা জারি করবে। কেন্দ্রীয় অর্থমন্ত্রী বলেছেন, সেন্ট্রাল ব্যাঙ্ক ডিজিটাল কারেন্সি  ডিজিটাল অর্থনীতিতে সহায়ক ভূমিকা পালন করবে। তিনি বলেন, “ডিজিটাল মুদ্রা আরও দক্ষ এবং সাশ্রয়ী মূল্যের মুদ্রা ব্যবস্থাপনা পরিচালনার দিকে পরিচালিত করবে।” তিনি দেশে বিনিয়োগ ও ঋণের পরিমাণ বৃদ্ধিতে একাধিক উদ্যোগের প্রস্তাব দেন।
পরিকাঠামোগত অবস্থা :
শ্রীমতী সীতারমন জানিয়েছেন, পরিবেশবান্ধব পরিকাঠামো গড়ে তুলতে সম্পদ সংস্থানের জন্য সার্বভৌম গ্রীণ বন্ড জারি করা হবে। ডেটা সেন্টার এবং এনার্জি স্টোরেজ ব্যবস্থাকে পরিকাঠামো ক্ষেত্রের মর্যাদা দেওয়া হবে।
ভেঞ্চার ক্যাপিটাল এবং প্রাইভেট ইক্যুইটিতে বিনিয়োগ :
কেন্দ্রীয় অর্থমন্ত্রী ভেঞ্চার ক্যাপিটাল এবং প্রাইভেট ইক্যুইটি বিনিয়োগ ত্বরান্বিত করার জন্য একটি বিশেষজ্ঞ কমিটি গঠনের প্রস্তাব দিয়েছেন। তিনি বলেন, ভেঞ্চার ক্যাপিটাল এবং প্রাইভেট ইক্যুইটির মাধ্যমে গত বছর ৫.৫ লক্ষ কোটি টাকার বেশি নিয়োগ হয়েছে। তিনি জানান, এই বিনিয়োগের ফলে স্টার্টআপ এবং উন্নয়ন ইকো ব্যবস্থাপনা সহজতর হয়েছে।
মিশ্র অর্থনীতি :
শ্রীমতী সীতারমন জানিয়েছেন, জলবায়ু পরিবর্তন রোধে কার্যকরী পদক্ষেপ, ডিজিটাল অর্থনীতি, ওষুধ নির্মাণ শিল্প, কৃষি প্রযুক্তির মতো উদীয়মান ক্ষেত্রের জন্য সহায়তাদানের বিষয়টি গুরুত্বপূর্ণ। তাই সরকার এক্ষেত্রে মিশ্র অর্থনীতির জন্য বিষয়ভিত্তিক তহবিলে উৎসাহ যোগাবে। এখানে সরকারের অংশীদারিত্ব ২০ শতাংশের মধ্যেই সীমাবদ্ধ থাকবে।
পরিকাঠামো প্রকল্পের আর্থিক সহায়তা :
কেন্দ্রীয় অর্থমন্ত্রী জানিয়েছেন, পরিকাঠামো গত ক্ষেত্রে আর্থিক যোগানের জন্য বহুস্তরীয় সংস্থাগুলির প্রযুক্তিগত সহায়তা সহ পিপিপি প্রকল্পগুলির আর্থিক কার্যকারিতা বিষয়ে প্রচারের জন্য পদক্ষেপ নেওয়া হবে। তিনি জানান, সরকার বিনিয়োগকে ত্বরান্বিত করার জন্য উল্লেখযোগ্য পদক্ষেপ গ্রহণ করেছে।
CG/SS/SKD/
(
রাষ্ট্রপতিরসচিবালয়
ইন্ডিয়ান রেভিনিউ সার্ভিসে প্রশিক্ষণরত আধিকারিকদের সঙ্গে রাষ্ট্রপতির সাক্ষাৎ
নয়াদিল্লি, ০৮ মার্চ, ২০১৯
 নতুন দিল্লীর রাষ্ট্রপতি ভবনে আজ ভারতীয় রায়স্ব সেবার ৭২তম ব্যাচের প্রশিক্ষণরত আধিকারিকরা রাষ্ট্রপতি রামনাথ কোবিন্দের সঙ্গে সাক্ষাৎ করেন।
রাষ্ট্রপতি তাঁদের বলেন, ভারত বিশ্বের দ্রুততম বিকাশশীল প্রধান অর্থনৈতিক শক্তি। আগামী দশকগুলিতে দেশের মোট অভ্যন্তরীণ উৎপাদন দ্বিগুনেরও বেশি হবার সম্ভাবনা রয়েছে। এরফলে সব ক্ষেত্রে সুযোগ সৃষ্টি হবে। কর সংগ্রহের পরিমান বৃদ্ধি পাবে, যা রাজস্ব আধিকারিকদের চ্যালেঞ্জকে আরও বাড়িয়ে দেবে। আমাদের দেশের আর্থিক ব্যবস্হার বিকাশে তাঁদের চ্যালেঞ্জগুলি মোকাবিলা করতে হবে।
রাষ্ট্রপতি বলেন, সাম্প্রতিক বছরগুলিতে সরকার আমাদের আর্থিক ব্যবস্হাকে স্বচ্ছ করার জন্য বিভিন্ন উদ্যোগ নিয়েছে। কালো ধন সমস্যার সমাধানে ব্যবস্হা করা হচ্ছে। আইআরএস আধিকারিকরা এই লড়াইয়ে সামনের সারির যোদ্ধা। বিমু্দ্রাকরণ, আয় ঘোষনা প্রকল্প এবং বেনামী লেনদেন প্রতিরোধ আইনের সংশোধনের মধ্যে নানা ব্যবস্হায় জনগণের ইচ্ছার প্রতিফলন ঘটেছে। এর মাধ্যমে সরকার আমাদের অর্থনীতিকে আরও স্বচ্ছ করেছে।
শ্রী কোবিন্দ বলেন, আমাদের সরকারি কর্মচারিদের, বিশেষত আইআরএস আধিকারিকদের কাছ থেকে সাধারণ মানুষের অনেক প্রত্যাশা। তাঁরা সরকার এবং নাগরিকদের মধ্যে সবথেকে গুরুত্বপূর্ণ সংযোগ রক্ষা করেন। রাষ্ট্রপতি আইআরএস আধিকারিকদের বলেন, ‘আমরা, জনগণ’-এর কাছ থেকেই তাঁরা ক্ষমতা এবং কর্তৃত্ব পেয়েছেন, যার মাধ্যমে তাঁরা ভারতীয় নাগরিকদের সেবা করতে পারেন এবং এটা যেন তাঁরা কখনই ভুলে না যান।
CG/CB/NS
(Visitor Counter : 76
জাহাজচলাচলমন্ত্রক
শ্যামাপ্রসাদ মুখার্জী কলকাতা বন্দরে শীঘ্রই ব্রিটেনে নির্মিত সংস্কার করা ঐতিহ্যবাহী বিশেষ প্যাডেল স্টিমারকে জনগণের জন্য চালু করা হবে
কলকাতা, ২৪ অগাস্ট, ২০২২
১৯৪৪ সালে ব্রিটেনের ডামবর্টন জাহাজ কারখানায় ‘পিএস ভোপাল’ নামে একটি প্যাডেল স্টিমার তৈরি করা হয়। এর দৈর্ঘ্য প্রায় ৬৩ মিটার এবং প্রস্থ ৯.২ মিটার। শ্যামাপ্রসাদ মুখার্জী বন্দর কলকাতায় এটি প্রশিক্ষণের জন্য ব্যবহার করা হ’ত।
২০১৯ সালে প্রশিক্ষণ প্রদানকারী প্রতিষ্ঠানটির সঙ্গে লিজ চুক্তি সম্পূর্ণ হওয়ার পর এসএমপি বন্দর কলকাতা ঐতিহ্যবাহী এই জাহাজটি সংস্কার করে জনগণের জন্য চালু করতে চায়, বলে জানান এসএমপি কলকাতার চেয়ারম্যান শ্রী বিনীত কুমার। সেই অনুযায়ী, এসএমপি কলকাতা এই জাহাজটির জন্য একটি দীর্ঘমেয়াদী লিজ গ্রহণ করে খোলা দরপত্র আহ্বানের মাধ্যমে। এতে শর্ত দেওয়া হয়, লিজ থাকাকালীন জাহাজটি এসএমপি কলকাতার সম্পত্তি হিসাবে থাকবে।
এই লিজের শর্ত অনুযায়ী, ‘পিএস ভোপাল’ এখন জেটি সংলগ্ন স্থানে নদীতে থাকবে। এতে একটি প্রদর্শনীর জায়গা, রেস্তোরাঁ ও ছোট জমায়েত-স্থল থাকবে।
চেয়ারম্যান শ্রী কুমার বলেন, জাহাজটির সংস্কারের কাজ সম্পূর্ণ হয়েছে। যাত্রী নিরাপত্তা নিশ্চিত করতে নদীতে কয়েকটি মহড়াও দেওয়া হয়েছে।
এসএমপি কলকাতা আগামী মাসেই সংস্কার করা এই জাহাজটি জনগণের জন্য চালু করতে চায় বলে জানান শ্রী বিনীত কুমার।
PG/PM/SB
(Visitor Counter : 44
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী ও পর্তুগালের প্রধানমন্ত্রী মিঃ আন্তোনিয়ো লুইস সান্তোস দা কোস্তার মধ্যে টেলিফোনে কথা
নয়াদিল্লি, ১৬ মার্চ, ২০২১
প্রধানমন্ত্রী শ্রী নরেন্দ্র মোদী আজ পর্তুগালের প্রধানমন্ত্রী মিঃ আন্তোনিয়ো লুইস সান্তোস দা কোস্তার সঙ্গে টেলিফোনে কথা বলেছেন।
উভয় নেতা নিজ নিজ দেশে কোভিড-১৯ মহামারী পরিস্থিতি নিয়ে পর্যালোচনা করেছেন। এই মহামারী নির্মূল করার ক্ষেত্রে দ্রুত, সমানভাবে টিকা বন্টনের ওপর তাঁরা গুরুত্ব আরোপ করেছেন।
শ্রী মোদী মিঃ কোস্তাকে ভারতের টিকাকরণ কর্মসূচি এবং ৭০টি দেশে টিকা পাঠানোর বিষয় নিয়ে বিস্তারিত জানিয়েছেন। নিজের ক্ষমতা অনুসারে বিভিন্ন দেশকে টিকাকরণ কর্মসূচিতে ভারত সাহায্য করবে বলে তিনি আশ্বাস দিয়েছেন।
উভয় নেতা দ্বিপাক্ষিক সম্পর্কের পর্যালোচনা করেছেন এবং বিগত কয়েক বছর ধরে ভারত ও পর্তুগালের অংশীদারিত্বে ইতিবাচক প্রভাবের বিষয়ে সন্তোষ প্রকাশ করেছেন।
আগামী মে মাসে পোর্তো-তে পর্তুগালের সভাপতিত্বে ভারত-ইউরোপীয় ইউনিয়ন নেতৃবৃন্দের বৈঠকের প্রস্তুতি নিয়ে উভয় নেতা আলোচনা করেছেন। এটিই প্রথম ভারত-ইউরোপীয় ইউনিয়ন নেতৃবৃন্দের মধ্যে বৈঠক। ভারত ও ইউরোপীয় ইউনিয়নের কৌশলগত অংশীদারিত্বকে দৃঢ় করার ক্ষেত্রে প্রধানমন্ত্রীর কোস্তার ভূমিকার প্রশংসা করে শ্রী মোদী বলেছেন পোর্তো-তে তাঁর সঙ্গে সাক্ষাতের জন্য তিনি অধীর আগ্রহে অপেক্ষা করে আছেন।
প্রধানমন্ত্রীরদপ্তর
প্রধানমন্ত্রী ফরাসী রাষ্ট্রপতির দ্রুত আরোগ্য ও সুস্বাস্থ্য কামনা করেছেন
নতুনদিল্লী, ১৭ ডিসেম্বর, ২০২০
প্রধানমন্ত্রী শ্রী নরেন্দ্র মোদী ফরাসী রাষ্ট্রপতি মিঃ ইমানুয়েল ম্যাক্রঁ-র দ্রুত আরোগ্য ও সুস্বাস্থ্য কামনা করেছেন। ফরাসী প্রেসিডেন্ট কোভিড-১৯ এ সংক্রমিত হয়েছেন।
প্রধানমন্ত্রী বলেছেন,” আমার প্রিয় বন্ধু ইমানুয়েল ম্যাক্রঁ-র দ্রুত আরোগ্য ও সুস্বাস্থ্য কামনা করি।“
উপ-রাষ্ট্রপতিরসচিবালয়
উপরাষ্ট্রপতি হায়দ্রাবাদের ডক্টর এপিজে আবদুল কালাম মিসাইল কমপ্লেক্সের দুটি নতুন ব্যবস্থার সূচনা করলেন
নতুন দিল্লি, ২৫ জানুয়ারি, ২০২১
ভারতের উপরাষ্ট্রপতি ভেঙ্কাইয়া নাইডু সামরিক গবেষণা ও উন্নয়ন সংস্থা, ডি আর ডি ও-র বিজ্ঞানী এবং ইঞ্জিনিয়ারদের নিষ্ঠা ও কঠোর পরিশ্রমের মাধ্যমে ভারত দেশীয় প্রযুক্তিতে ক্ষেপণাস্ত্র তৈরি পথে এগোচ্ছে বলে মন্তব্য করেছেন। তিনি বলেন, প্রতিরক্ষা খাতে স্বনির্ভরতা অর্জন কেবল দেশের জন্য গুরুত্বপূর্ণ বা কৌশলগত কারণ নয়, জাতীয় গর্বের ক্ষেত্রে অতি প্রয়োজনীয়।
আজ হায়দ্রাবাদে ডক্টর এপিজে আবদুল কালাম মিসাইল কমপ্লেক্সের দুটি নতুন ব্যবস্থার উদ্বোধন করে উপরাষ্ট্রপতি বলেন, ডিআরডিও-র বিজ্ঞানী ও প্রযুক্তিবিদরা তাঁদের যোগ্যতা এবং দক্ষতা দিয়ে ভারতকে এতটাই স্বাবলম্বী করে তুলবেন যে, আত্মনির্ভর ভারতের অবস্থান এমন হবে যে সারা বিশ্ব ভারতের ওপর নির্ভরশীল হয়ে উঠবে।
উপরাষ্ট্রপতি এদিন মিসাইল কমপ্লেক্স ল্যাবরটরিটিও পরিদর্শন করেন।
উপরাষ্ট্রপতি বলেন, আকাশ ক্ষেপণাস্ত্র ব্যবস্থাটি সম্প্রতি প্রতিরক্ষা মন্ত্রকের আমদানির জন্য বরাদ্দের তালিকায় নেতিবাচক অবস্থানে রাখা হয়েছে।এর অর্থ হলো ভারত এখন এই ধরনের ক্ষেপণাস্ত্র ব্যবস্থায় স্বাবলম্বী হয়ে উঠতে চলেছে। কাজেই আমাদের সশস্ত্র বাহিনীর জন্য এরকম ক্ষেপণাস্ত্র ব্যবস্থা আমদানির দরকার নেই।
রেলমন্ত্রক
ভারতীয় রেল ২০৩০ নাগাদ ৩৩ বিলিয়ন ইউনিটের বেশি শক্তি চাহিদা মেটানোর লক্ষ্যে অগ্রসর হচ্ছে; বর্তমানে বার্ষিক শক্তি চাহিদা প্রায় ২১ বিলিয়ন ইউনিট
নয়াদিল্লি, ২৭ অগাস্ট, ২০২০
ভারতীয় রেল তার যাবতীয় শক্তি চাহিদা পূরণের ক্ষেত্রে ১০০ শতাংশ স্বনির্ভর হয়ে উঠতে এবং জাতীয় স্তরের সৌরবিদ্যুৎ উৎপাদনে অবদান যোগাতে সর্বাত্মক প্রয়াস চালাচ্ছে। রেলের যাবতীয় শক্তি চাহিদা পূরণে রেল মন্ত্রী শ্রী পীযূষ গোয়েলের পৌরহিত্যে সংশ্লিষ্ট সকল পক্ষের সঙ্গে ভারতীয় রেল বিস্তারিত আলাপ-আলোচনা করেছে।
উল্লেখ করা যেতে পারে, ভারতীয় রেল ট্রেন পরিষেবার ক্ষেত্রে সৌরবিদ্যুৎ ব্যবহারে অঙ্গীকারবদ্ধ। এই লক্ষ্য পূরণে ভারতীয় রেল পরিবহণ ব্যবস্থায় পরিবেশ-বান্ধব মাধ্যম হয়ে ওঠার লক্ষ্যে কাজ করছে।
রেলের সঙ্গে সংশ্লিষ্ট সবপক্ষের এই বৈঠকে যে সমস্ত বিষয়গুলি নিয়ে আলোচনা হয়েছে, তার মধ্যে রয়েছে –
১) রেল লাইন বরাবর সৌরবিদ্যুৎ উৎপাদন প্রকল্প স্থাপনের জন্য উদ্ভাবনমূলক পন্থা।
২) ২০ গিগাওয়াট পুনর্নবীকরণযোগ্য শক্তি উৎপাদনের লক্ষ্য পূরণে সম্ভাব্য বিদ্যুৎ সংগ্রহের ক্ষেত্রে ব্যবহারকারীদের জন্য উপায় খুঁজে বের করা। এই লক্ষ্যে ভারতীয় রেল ২০৩০ সাল নাগাদ কার্বন নিঃসরণের পরিমাণ একেবারে শূন্যতে নামিয়ে আনার পরিকল্পনা নিয়েছে।
৩) বৃহদায়তন সৌরবিদ্যুৎ উৎপাদন প্রকল্প স্থাপনের চ্যালেঞ্জগুলি নিয়ে বৈঠকে আলোচনা হয়েছে।
বৈঠকে অংশগ্রহণকারী সৌরবিদ্যুৎ উৎপাদক সংস্থাগুলি দেশে পুনর্নবীকরণযোগ্য শক্তি ক্ষেত্রের উন্নয়নে ভারতীয় রেলকে সহায়তা দিতে সম্মত হয়েছে। যে সমস্ত সংস্থা রেলের সৌরবিদ্যুৎ উৎপাদন প্রকল্পকে সহায়তার আশ্বাস দিয়েছে, তারা ২০৩০ সাল নাগাদ কার্বন নিঃসরণের পরিমাণ শূন্যতে নামিয়ে আনার লক্ষ্যে রেলের প্রচেষ্টাকে স্বাগত জানিয়েছে।
প্রধানমন্ত্রী শ্রী নরেন্দ্র মোদী রেল স্টেশনগুলিতে সৌরবিদ্যুতের ব্যবহার বাড়ানো তথা পুনর্নীকরণযোগ্য শক্তি উৎপাদনের ক্ষেত্রে খালি পড়ে থাকা রেলের জমি ব্যবহারে যে পরামর্শ দিয়েছেন, তার প্রেক্ষিতেই ভারতীয় রেল এই পদক্ষেপ নিয়েছে।
ভারতীয় রেল রেল লাইন বরাবর সৌরবিদ্যুৎ উৎপাদন প্রকল্পের যে কর্মসূচি গ্রহণ করেছে, তা সৌরবিদ্যুতের উৎপাদন ও ব্যবহার প্রসারে কেন্দ্রীয় সরকারের জাতীয় সৌর মিশনে বড় অবদান রাখবে বলে মনে করা হচ্ছে।
মন্ত্রকের সিদ্ধান্ত অনুযায়ী, রেলের খালি পড়ে থাকা জমিতে বৃহদায়তন সৌরবিদ্যুৎ উৎপাদন ইউনিট গড়ে তোলার পরিকল্পনা হচ্ছে। ইতিমধ্যেই বীনাতে সাফল্যের সঙ্গে ২৫ কিলোভোল্ট ট্র্যাকশন সিস্টেম সহ ১.৭ মেগাওয়াট ক্ষমতাসম্পন্ন একটি সৌরবিদ্যুৎ উৎপাদন ইউনিট পরীক্ষামূলকভাবে চালু হয়েছে। এছাড়াও, রায়বেরেলির মর্ডান কোচ ফ্যাক্টরিতে ৩ মেগাওয়াট ক্ষমতাসম্পন্ন আরও একটি সৌরবিদ্যুৎ উৎপাদন ইউনিট চালু হয়েছে। দিওয়ানাতে ২ মেগাওয়াট ক্ষমতাসম্পন্ন এবং ভিলাইয়ে ৫০ মেগাওয়াট ক্ষমতাসম্পন্ন আরও ২টি প্রকল্পের কাজ এগিয়ে চলেছে।
ভারতীয় রেল ২০৩০ সালের মধ্যে কার্বন নিঃসরণের পরিমাণ শূন্যতে নামিয়ে আনার যে পরিকল্পনা নিয়েছে, তার বাস্তবায়নে রেলের খালি পড়ে থাকা জমিগুলিতে ২০ গিগাওয়াট উৎপাদন ক্ষমতাসম্পন্ন সৌরবিদ্যুৎ ইউনিট স্থাপনের এক বিরাট পরিকল্পনা গ্রহণ করা হয়েছে। উচ্চাকাঙ্খী এই পরিকল্পনা বাস্তবায়িত হলে ২০২৩ সাল নাগাদ রেলের ১০০ শতাংশ বৈদ্যুতিকীকরণের কাজ সম্পন্ন হবে এবং ২০৩০ সাল নাগাদ ৩৩ বিলিয়ন ইউনিট বিদ্যুৎ খরচের চাহিদাও পূরণ করা যাবে।
ভারতীয় রেল সৌরবিদ্যুৎ উৎপাদন প্রকল্প স্থাপনের মাধ্যমে কার্বন নিঃসরণের পরিমাণ ন্যূনতম করার লক্ষ্যে বহুমুখী পরিকল্পনার অঙ্গ হিসাবে পরিবহণ ক্ষেত্রকে পুনর্নীকরণযোগ্য শক্তি-চালিত করে তোলার লক্ষ্যে অগ্রসর হচ্ছে। বিদ্যুৎ চাহিদা পূরণের ক্ষেত্রে ভারতীয় রেলের এই প্রয়াস আত্মনির্ভর হয়ে ওঠার পদক্ষেপের সূচনা হতে চলেছে।
(CG/BD/SB